钦定古今图书集成/理学汇编/文学典/第180卷 > 《董其昌论文》 > 《代》
## 钦定古今图书集成/理学汇编/文学典/第180卷 > 《董其昌论文》 > 《代》

“代”者，谓以我讲题只是自说，故又代当时作者之口，
代写他意中事，乃谓注于不涸之源。且如《庄子逍遥
篇》说鸴鸠笑大鹏，须代他说曰：“我决起而飞枪榆枋，
时则不至而控于地而已矣，奚以之九万里而南为？”
此非代乎？若不代，只说鸴鸠笑，亦足矣。又如太史称
燕将得鲁连书云：“欲归燕，已有隙，恐诛；欲降齐，所杀”
虏齐人甚众，恐已降而后见辱，喟然叹曰：“与人刃，我
宁自刃。”此非代乎？又如苏老泉《易论》圣人云：“是天人
参焉，道也。道有所施，吾教矣。”非代乎？时文如壬戌会
试事君能致其身，墨卷云：仰观于君，则知君即吾之
元首，而不有其身者，乃所以不负其君也。此非正讲，
乃代之耳。又如邵北虞《桃应问》曰：“文云：‘居舜之地，谅
舜之心’，必将曰：‘在朝廷则情为重，法为尤重，而时穷于不可夺；在海滨则天下为轻，亲为重，而法泯于无
所加’。皆是代也。又如癸酉南京江文明小大之臣至
承弼厥辟，《墨卷讲》云：‘若曰一言之失，将不为圣德之
累乎’？此句亦代也。凡作文原是虚架子，如棚中傀儡，
抽牵由人，非执定死”煞者也。